***Referat af bestyrelsesmøde***

***Tirsdag den 02. november 2021 kl. 18.00***

***Klubhuset.***

***Dagsorden:***

*Pkt. 1:* ***Seneste BE-møde den 05. oktober 2021****.*

*Pkt. 2:* ***FM orientering, diverse.***

* *Kommunalvalg. Slagelse kommunes udmelding vedr. etablering af cykelstier.*
* *SCRM afslag vedr. deltagelse i Sjællandskes promovering af sportsklubber.*

*Pkt. 3:* ***Vedligeholdelse af klubhus.***

* *John Hansens planlægning vedr. vedligeholdelse af klubhus.*

*Pkt. 4:* ***Storebæltsløbet 2022****.*

*Status vedr. arrangementet.*

*Pkt. 5:* ***Planer for fremtidens klubtræning.***

* *Lars Eliassons oplæg, fulgt op af Ebbe Højland,*
* *Begge fremlægger og beskriver tankerne bag forslaget.*

*Pkt. 6:* ***Medlemmernes gode indlæg/forslag.***

*Pkt. 7:* ***Eventuelt.***

***Referat:***

***Ad pkt. 1:*** *I.a.b.*

*Ad pkt. 2: FM informerede om Slagelse Kommunes tiltag til forbedring af cykelstier i kommunen.*

*Ad pkt. 3: John Hansen informerede om ”Projekt renovering af klubhus”, hvor det er planlagt, at en arbejdsgruppe samles i klubhuset lørdag den 6. november kl. 09.00, hvor der primært arbejdes med maling m.v. i det store mødelokale, og i den forbindelse lægges planer for dekoration af lokalet.*

*Ad pkt. 4: FM orienterede om, at der er indgået aftale med Sports Timing for så vidt angår tilmelding, registrering og tidtagning.*

 *Løber er anmeldt til, og registreret i DCU løbskalender.*

 *Der er indgået aftale med BMW Race Marshals for så vidt angår deltagelse og styring af sikkerheden under løbet.*

*Ad pkt. 5: Lars Eliasson orienterede om bestyrelsens intention om at sætte klubtræninger i en mere fast struktur, hvor der arbejdes hen imod at ”udpege” et antal frivillige holdkaptajner – gerne 3 pr. niveau (4, 3, 2, 1), - som ”tager ansvar” for planlægning af træningsture, søndage og onsdage.*

 *De FRIVILLIGE holdkaptajner aftaler indbyrdes, hvorledes man fordeler opgaven, som naturligvis har karakter af frivillige aftaler, men dog således, at der er sikkerhed for, at der er en ansvarlig leder af hvert enkelt niveau til enhver træning.*

*Ad pkt. 6: I.a.b.*

*Ad pkt. 7: I.a.b.*

*Referent:*

*IPJ*